
POTU YELACEN. 


Donu glidobs yeli nulik, e spelobs, das oblinon obes gudikosi e pudi in 
Ians, kd krig dareigon. Menatalakt ledunon dinis stunukdl, menastup ye 
jinon bindn nenmiedik. 

On gased at notukobs yegedi do hiel John Wilkins, kel un tumyel 17'^^ 
adatikom puki mekavik sa penamamals stabu puk at. Ekd! is logols Sola- 
pleki medij ,real characters’ (penamals sinifi veratik jonols): 


‘ 1 -^ . • ■ " 7 ^ 

w * 

https://en.wikipedia.org/wiki/John_Wilkins 


Tradutod Volapukik do duinod sublimik at pinotukon balidnaedo in „Vdg 
Volapijka” ela 2006. In gased nuik kanols reiddn yegedi at peredakdii, bi 
redakan lecedom oni nitediki e vipom, das no onepubonds in dibat paseta. 
Fe penamamals e puk ats no pazapons as kosadameddms fa menef u 
pu fa nolavanef, ab jinos, das dadilad literata in bukems binon bal sekas 
voboda ela .Wilkins’. _ 



Ekd! is logobs eli Nikola] Gogol' (1809 - 1852): 
lautan ela „Delabuk lienetana”. Oil balid konota 
at paninadon in gased atmulik. Moteddp ela 
Gogol' abinon vilag: ,Sorochyntsi’ in Lukrayan. 
Famul omik aspikom e Lukrayana- e Rusana- 
puki, ed el Gogol' abinom bal lautanas vetitikun 
literata Rusanapukik in Lukrayan. 


Juitolsds tradutodi superik vicifala obsik: .Daniil 

I P! 


Morozov’ 

Glidis valanes. 

DELABUK LIENETANA (1). 

Fa el Nikolaj Gogol'. 

Petradutdl se Rusanapuk fa el Daniil Morozov: vicifal. 

Tobula d. 3“. 

Adelo fatot plodakosomik ajenon. Godo aloadob vemo latiko, e posa jiel ,Mavra’ 
iblinof obe butis pikliniikol, asakob, diip kinid abinos. Iseivolo, das ya bii luniip 
flapaton potii diip degid itonon, aspidob vifikiino ad kloton obi. Koefob, das 
buikiino leno agolobov lii biir, bi abiiologob, saabalalogodi kelik sekionacif obsik 
olabom. Ya sis luniip sagom obe: „Sekii kod kinik-li, o digikan! brul so vemik ai 
dabinon p6 tikal olik? Semikna bitol luspidiko, asvo lusapan, e semiknaiko so 
bruliikol bejafoti, das diab it no osabruliikon-la dini, samo p6 tiad dokiima penol 
minudi, no malol dati, ni niimi.” O japan maleditabik! so nejonik as harod lunik! 
Bo glotom kol ob, das seadob in vobacem dilekanik e tipiikob penis pro biklatal. 
Brefo: no agolobov lii biir, if no alabobov spetidi ad kosgolon kamerani ed in mod 
seimik ba ad debegon de lavaran et bii del perajanol nemu bosi meseda. O jafab 
kion! Tobo seimiipo givom-la bii tiip moni a mul. Godo! vifikumo menefacodot 
oprimon-la. Kanoy dabegon on mod alsei mi k, kanoy lemu defadon, p6 jenet alik 
givom-la nosi. Binom diab voik vietaberik! Viio in lod jikvisinan lonik flapof omi 
ta digs. Valans sevons atosi. No suemob, fruts kinik pagevons dub dunod p6 dilad 
biira. Us getotafonats nonik dabinons. Dinad vero votik reigon p6 guvanef provi- 
nik, cams sifadik e tatiks, sevabo: us loegoy balani bloton p6 gul smalik e lai- 
penon. Atan lenlabom treliilagunili slapik, logod omik binon so gagik, das koedon 
siiikon desiri ad spuk, too demoyos, kiojeriki lanadadomi loatom! Binos nesiamo- 
fik ad steifiilon ad blinon ome boviili bosinik pegoldol. „Atos”, sagom, „binon 
legivot” 1 potofik te pro sanan”. Legivoy-la ome telfimadi trotajevodas, u boka- 
vabi, u bivapladoti a ruabs kiltum. Jinom binon so sofaladalik, sagom so todo: 
„Leadol6d, bego! loenon obi neifili olik ad tipiikon penili”, e p6 etos so beravom 
eki, das oleadom blibon te jiti len began. Ye dido diinotem obsik binon cadik, klin 
p6 valikos binon so vemik, das p6 guvanef provinik siimikos neforo pakiipon-la, 
samo p6 obs tabs binons binii mahun, e cifs valik liispikons pliito. Si! koefob, das 
if cad diinota no aneletonov etosi, ga sio ya bii luniip aliivobov diladi biira. 

Aleniikob manedi baldik ed akesumob reinajelomi, bi asturareinos. Nek abinon 
su siits. Te akiipob luvomis, itegol okis me treliils, e tedanis Rusanik dis reina- 
jeloms, e bokanis. Tefii cadans te calasvists obik: biirans < alugoloms. Alogob 
balani len vegatravarop. Ilogolo omi, sunado asagob obi: „Ha! No! o digikan! no 
golol lii dilad, ab spidol demii jiutan, jikel vifagolof fofo, e lulogol logilis ofik. 
Man kio maleditilik binom calasvist obik: biiran! Namatii God! no lasom leigodii 
fizir alik: if jiseiman labii ladahat beigolofov, tan p6 dinads alik primom ad 
pogolon ofi.” Du abetikob osi, aloegob nilikon vabolo bokavabi lii selidop, keli 
abeigolob. Sunado amemosevob vegomi: at binon bokavab dilekana obsik. Ab no 
azesiidos p6 om ad visiton selidopi, ed atikob: bo us dautil omik abinof. Alen- 
pedob obi leni monil. Diinan amaifiikom vabayanis, ed of asebunof se bokavab as 
bodil seflitol. Kio alogedof detio e nedetio, kio akoedof siiikon logis e logabobis 
okikis!... Godo! o Sol obik! ob paridikob, paridikob lolofiko. 

E demii kis mutof-li setevon p6 stom so reinofik? Pos atos lesagoy, das voms 
no labofs-la desiri vemik ad flabs valik et. No amemosevof obi, i nog ob it desino 
asteifiilob ad vilupon obi mogikiino loliko, bi alenlabob manedi vemo pine- 
kliniikoli, e zuo at baiadon ko maget ivonadikol. Nu lenlaboy manedis ko kolets 
lunik, ed ob alabob brefikis, efe bali sus votik; i klof obik leno me stem pibevobol. 
Jidogil ofik, no ikanolo niidranon da yan selidopa, ablibof su siit. Sevob jidogili 
at. Panemof: ,Medzhi’. Igo dii minut bal no ablibob us, ven siipo alilob vogili 
lopofik: „Glid6! o ,Medzhi’!” Bisaro! Kin sagon-li atosi? Azilogedob ed aloegob 
golon dis jelom vomis tel: balani baldik, votani yunik. Ab ya ibeigolofs, e nilii ob 
donu atonos: „Sin edavedon p6 ol, o ,Medzhi’!” Go diabo!, ekiipob, das el Medzhi 
e dogil po voms golol abedasmeilons odi. „0!” sagob ninalo obe it, „bisar kion! ba 
brietob-li iifo? Ye atos jinon jenon nesuvo p6 ob.” - „N6! o ,Fidel”! negideto 
badiniludol”, ob it aloegob sagon osi eli Medzhi, „abinob, ,av’! ,av’! abinob, ,av’! 
,av’! ,av’ 2 ! vemo maladik”. Jidogil kiof! Koefobos, das vemo astunikob, koda 
ilielob spikon ofi me piik menik. Ye posa imeditob valikosi stabofiko, sunado 
astopedob ad stunon. Dido ya ajenons jenots siimik modik da vol lolik. Sagoy, das 
in Linglan alopiosvimon su siirfat vata fit, kel asagon vodis tel in piik so bisarik, 
das nolavans ya dii yels kil asteifons ad fiimiikon oni, ab jiinu aletuvons nosi. 
Areidob in gaseds i do kuns tel, jikels aliikomofs lii selidop, ed abegofs okes pauni 
bal tieda. Ye - koefobos! - modo vemikumo astunikob, ven el Medzhi asagof: 
„Apenob ole, o , Fidel”! bo hiel Polkan 3 no ablinom penedi de ob”. No ogetobod- 
la mesedi! Dii lifiip lolik oba neforo alilob, das dog fagon-la ad penon. Te nouban 
fagon ad penon veratiko. Fe binos fiimik, das anans tedana-biiranas ed igo 
dutetanas bosilo penons semikna, ab penam onsik gretadilo binon dofik: ni 
liuniils, ni piins, ni stiil dabinons. 

Atos astuniikon obi. Koefobos! sis brefiip aprimob semikna ad lilon ed ad 
logon dinis ut, kelis nek nog foro alogon ed alilon. „Golob6s!” asagob ninalii ob 
it, „po jidogil at, ed otiiviilob, kif binof e do kis tikof’. Amaiflegiilob reinajelomi 
obik ed aprimob ad golon podii voms tel. Alovegolobs lii siit: Pisalik, aflekobs 
obis lii siit: Sifanik, usao lii siit: Kapenik, fino lii pon di ,Kokushkin’, ed astopobs 
fo dom gretik. „Sevob domi at”, asagob ninalii ob it. At binon dom ela Zverkov. O 
kum kion! Kiomodotasotiks mens lodons in on, samo jikvisinans kiomodik, 
Polanans 4 kiomodik! e calasvists obik: biirans < dabinons so modiks, asa dogs 
seimopo, ed asva balan seadon su votikan. Id ob labob us flenadani bal, kelan 
beplayom gudiko tubati. Voms alopiogolofs lii lead lulid. „Gud6!” atikob, „nu no 
ogolob usio, ab memidob pladi ad gebadon niini at p6 jenet potofik balid”. 

Tobula d. 4*". 

Adelo binos vedel, sekii kelos abinob la cif obsik in vobacem omik. Desino 
akomob golikumo ed, posa iseidob obi, afitipiikob penis valik. Bo dilekan obsik 
binom man vemo sagatik. Vobacem lolik omik pebepladon ko ramars labii buks. 
Areidob tiadis anikas, e buk alik flagon nolami, efe nolami so dibatiki, das atos 
binon sus suem svistefa obsik: u val pepenon in Fransanapiik, ud in Deutanapiik. 
E liilogoyos logodi omik: o! cadat kion nidon in logs! Nog neforo alielob sagon 
omi vodi nezesiidik. Ba te ven liigivoy dokiimis, sakom se mik na: ,Dio binos-li in yad?” 

- „Binos luimofik, o klatal!” Si! leno binom leigan obas! Binom man tatik. Ye 
kiipob, das pato lofilom obi. If i dautil oma... Ag! kanay kioni... Saido! saido! 
seilo! - Areidob eli „Bienil ” Kiofopik pop binon Fransananef! Bend! kisi iifo 
vilons-li? Namatii God! obo oflapobov valanis onas me tuigiilatufs! In penad ot id 
areidob bepenoti vemo plitiki baola, fa codatal di , Kursk’ ipenoli. Codatals di 
, Kursk’ penoms gudiko. Pos atos akiipalukob, das diipalaf bii bal ya itonon, ab 
obsikan 6 no isekomom se slipacem okik. Ye zao tii diipalaf bii tel jenot ejenon, 
keli nek okanon-la bepenon kuratiko me pen. Yan amaifikon, abiiocedob, das 
dilekan apubom, ed alopiojutedob se stul ko dokiims; ab of abinof, of it! O 
saludans valik! kio peklotof! alenlabof kloti so vietiki, asa svanapliimemi, 6! kio 
plifadagiki! e kio alogedof! asa sol! namatii God! asa sol! Abiegof ed aspikof: „E1 
,papa’ 7 akomom-li is?” Ag! ag! ag! o vog kion! asvo jikanair! v6! jikanair! „0 
klatal!” primo avilob spikon, „no biidolos ad codetadeidon obi, ab if vilol-la 
codetadeidon, tan ocodetadeidolos obi me namil generanik olik!” Ab, diabo! no 
afagob ad koedon linegon obi ad sagon osi, e te aspikob: „Len6! o cadaladiil!” 
Brefiipo alogedof obi, buki, ed aleadof falon nudasarvatiili oka. Ajutedob muvifo, 
adeslifadob su baged maleditabik, tio oleadob flapon nudi obik bludamio, ab 
aplopob ad blebiikon oki staniki, ed aramenob nudasarvatiili. O saludans! sarvatiil 
kion! binon mu slenik, batitik, e ma benosmel mabar, mabar voik! Asva kanoy-la 
smeilon generi it de sarvatiil at. Adanisagof e so bosilo alusmilof, das lipils juega- 
svidik ofik tobo amufons. Poso amogolof. Dii diip nog ableibob seadon, e siipo 
domahidiinan akomom ed aspikom: „Degolol6d, o ,Aksentij Ivanovich’! lomio, bi 
sol ya edetavom de dom”. No plidob sogodi hidiinanas, bi alan onas ai buiikon ad 
seidon oki in fofacem, supladolo namis e logis oka valaflanio, e tobo tobidon-la ad 
nuton pu balna me kap. Igo atos no saidon: seimna balan manas maleditilik at 
afatiiitom ad given obe tabaki nes loadon de plad okik. Va sevol-li? o diinan fopik! 
das binob calan, binob lebenomotedik. Ob ye asumob hati ed ito aleniikob obe it 
manedi, bi atans neforo liigivons-la oni, ed asegolob. Lomo modadilo aseatob su 
bed. Poso adepenob setiilis legudik: 

Jidigikani obik dii diip no logolo, 

Acedob, das dii yel no ilogob; 

Lifi obik ad heton primolo, 

„Kanob-li lifon?” asagob. 

Bo atos binon lautot fa el Pushkin. Soaro, vilupolo obi in maned, agolob lii 
niigolop jiklatala ed astebedob luniipo, va osegolof ad seidon oki ini bokavab, dat 
iikanobov logon osi nog balna, ab no! no asegolof. 

_ Fovot ofovon. 

1. Sevabo: remadot. 

2. Ma Rusanapuk dogs vaulons-la me linteleks sdkbl: ,av’! ,gav’! ,tjav’! 

3. El Polkan binon in Rusan nem patedik pro hidog. 

4. Ma pUbots mbdik mutoy-la reidbn: eli „tevans” pla el „Polanans”. 

5. Sevabo: „Bien noludik”: gased sevadik, ettimo in el Sankt-Peterburg papUbon. Asevadon as 
periodapenad tatik guadimik, kel id anotUkon sagadis e niinis modikis nekonfidovikis. 

6. Is: cif obsik. 

7. Sevabo FransanapUko: fatiil. 




I:5;2019 

PUK DILETIK HIELA John WILKINS. 

Fa Jorge Luis Borges', ini Voiapuk petradutdl fa Idxkaddman: ,Sergio Meira'. 

E konstatob, das dabukot degfolid ela ,Encyclopaedia Britannica' no ninadon 
yegedi do hiel John Wilkins. Moukam at binon gidik, if memobs puli 
yegeda at — kedets teldeg labu te pats lifibepenamik: el Wilkins pamotom un 
1614, el Wilkins adeadom tu 1672, el Wilkins abinom kapulan hiela ,Karl Lud¬ 
wig': davalaplin Palzana; el Wilkins pacalom as raktoran bala lopatidopas di 
,Oxford', el Wilkins abinom sekretan balid soga regik di,London', e r. —, binon 
ye dobik, if tikadobs levobi teorikela Wilkins. Anitedalom do kupads omsotik: 
godav, jijfav, musig, mek bienabasetas dulogamovik, kul planeta nelogadik, 
mog tava lu mun, mog e prinsips volapuka. Tefu sakads latik at adedietom 
buki: ,An Essay towards a Real Character and a Philosophical Language' 
[penot tefu penamamal veratik e puk filosopik], pads 600 fomata folplifatik 
gretik, 1668. Bi no dabinons samads buka at in bukemop netik Largantanik 
obsik; akonsalidob - ad penon vodemi at - eli ,The Life and Times of John 
Wilkins' [lif e timad hiela John Wilkins] (1910) fa hiel P. A. Wright Henderson; 
eli ,Wdrterbuch der Philosophie' [vodabuk filosopa] (1924) fa hiel Fritz 
Mauthner; eli ,Delphos' (1935), fa jiel E. Sylvia Pankhurst ed eli ,Dangerous 
Thoughts' [tikods riskadik] (1939) fa hiel Lancelot Hogben. 

Obs valik semikna ya asufobs dobatis no sadrefidovikis ut, du kels lad, 
medu linteleks e nentikav, lesiof, das vod ,luna' plu (u las) binon notodik, ka 
vod ,moon'. Pla kupet klulabik, das balsilab voda: ,moon' binon ba potikum 
pro mag yega go balugik, ka vod telsilabik: ,luna', nos kanon pasagon in tef at; 
plodakipij koboyumavods e vods pedefomol, puks valik vola (keninukamu i 
Voiapuk hiela Johann Martin Schleyer ed el Interlingua romatik hiela Peano) 
binons leigoso nenotodiks. No dabinon dabukot gramata kadama regik Span- 
yanik nen tik do „div panebonol vodas lekanik, labik a notodikas Spanyana- 
puka mu liegika", ab atos binon te pleidul no peblofol. Bufiko, kadam regik ot 
duinon aipos yels semik vodabuki, kel miedeton sinifi vodas Spanyanapuka. 

In puk valemik, keli edatikom el Wilkins zao un zanod tumyela 17'*^, vod 
alik planon oki it. Hiel Descartes, in pened datu novul ela 1629 , ya ikupetom, 
das medu numamasit degnumatik kanobs larnon unu del bal numami modo- 
tas valik ju nenfin e ad penon onis in puk nulik, kel binon ut numatas; id 
imobom jafi puka naalogik valemik, kel onoganukon ed oninadon tikodis 
menik valik. El John Wilkins, unu yel: 1664, asludom ad dadunon desinodi at. 

Adiladom levali ad klads u bids foldeg, dadiladoviks ad „difs", kels it pa- 
dadiladons ad „sots". Akodidom bide valik balsilabi binu tonats tel; dife valik, 
konsonati bal; sote valik, vokati bal. Samo: el de sinifon lomini; el deb, balid 
lominas: fil; el deba, diled lomina: fil: flam. In puk sumik hiela Letellier (1850), 
el a sinifon nimi; el ab , sugafi; el abo, mitifidafi; el aboj, famuli: Felidae; el 
aboje, kati; el abi, planifidafi; el abiv, famuli: Eguidae, e r. In ut hiela Bonifacio 
Sotos Ochando (1845), el imaba sinifon bumoti; el imaca, seraili; el imafe, 
maladanopi; el imari, domi; el imaru farmi; el imedo, stafadi; el imede, 
kolumi; el imego, gluni; el imela, nufi; el imogo, fenati. (Debob lisedi latik at 
buke to ,Buenos Aires' un 1886 pedabukole, tiadu ,Curso de Lengua universal' 
[tidodem puka valemik] fa dokan:,Pedro Mata'). 



1:6:2019 


Vods puka diletik ela John Wilkins no binons sumbols viladik dolik; tonat 
alik, kel fomon onis, labon sinifi, asa uts saludabuka pro kabaalans. Hiel 
Mauthner kupetom, das oils kanonsov dalarnon puki at nes sevon, das binon 
mekavik; poso, in jul, otuvonsov, das binon kot valemik a sikloped klanik. 

Pesuemolo metod ela Wilkins, zesudos ad vestigon sakadi, keli no mogos 
(u fikulos) ad stopadon: volad taiba foldegnumatik, kel binon stab puka. 
Lelogobsos kladi jolid: ut stonas. El Wilkins diladom onis ad: komunik (filida- 
ston, gronaston, sletot); tamik (maboin, lektoin, korial), jerabik (parlat, 
poaloin), dulogamovik (maetut, safiroin), e nesoulovik (stonakolat, kret e 
iarsenin). Tio so bluvukol as jolid, binon klad zulid. At dasevadukon obes, das 
metals kanons binon nelolofiks (el ,cinnabar' [hidrarginasulfid], hidrargin), 
mekaviks (bronsot, stanin), defalots (rapat, ruil) e natiks (gold, kuprin). Jon 
pepladon ini klad degmalid: binon fit lifomotamik, lunadik. Telplanovs, 
nezesuds e dofs ats mebons utis, kelis givulom hiel Franz Kuhn siklopede 
Tsyinanik semik, tiadu: „Div6p sulik dasevas benodik". In pads fagoseatik ona 
pepenos, das nims padiladons ad: (a) lu lampor dutols; (a) pebainols; (b) tea- 
miks; (c) sugasvinuis; (d) sarens, (e) konadiks; (f) dogs glibol; (g) in klad at 
peninadols; (h) ut, kels bitons as lienetiks; (i)no numoviks; (j) me pensit 
feinikun binu jamodaher pepanols; (k) retiks; (I) uts, kels ebo ebreikons 
vasodi; (m) uts, kels fagao sumons ad musaks. 

I stitod bibliografik di,Brussel' plagon kaoti: Ediladon levali ad klads 1000, 
de kels num: 262 malon papali; num: 282 < glugi katulik di ,Roma'; num: 263 < 
deli Sola, num: 268 < julis sudelik; num: 298 < mormoni; num: 294 < braimi, 
budi, syintoiti e taoteti. No refudon dadiladamis nehomogenik, samo num: 
279: „Krual kol nims. Jel nimas. Telkomip ed oksasen bai leced sudava. 
Lesinods e defs difik. Tugs e patofs difik." 

Emaniotob viladotis ela Wilkins, utis siklopedana Tsyina¬ 
nik nesevadik (u paokrifika) ed utis stitoda bibliografik di 
,Brussel'. Notos, das no dabinon kladem levala, kel no binon 
viladik a niludofik. Kod go balugon: No sevobs, din kisik 
binon leval. „Vol", penom hiel David Hume, „binon ba skat 
primik goda cilofik seimik, kel akiemon oni, ijemolo demu 
dadun defik ona; binon vobod goda bapik, keli kofons gods 
lopik; binon lumekot brulik goda ciletik, sadunol, ya deadi- 
ka." (,Dialogues Concerning Natural Religion' [telspikots tefu 
rel natofik], kapit: 5,1779). Daloy sagon nog plu: Daloy niludon, das no 
dabinon leval ma Siam nogana balol, keli vod at labon. If dabinon, zesudosov 
ad vatalon desini onik, ad setuvon vodis, miedetis, tumologis, leigasinifis se 
vodabuk klanik Goda. 

Nemog ad tuvedon skemati Godik levala no kanon ye neleton obis, das 
steifobs ad disinon skematis menik, do sevobs, das binons bufiks. Puk diletik 
ela John Wilkins no binon pulikun skematas at. Bids e sots, me kels binadon, 
binons taofiks a nofumiks; kafed, das tonats vodas malons kladis e diladis 
onas binon nendoto spiritik. Vod: salm < planon obes nosi, el ,zana': tradutod 
tefik < fumeton (pro utan, kel binon lesevadik tefu klads foldeg sa bids e sots 
otas), das vod at malon fiti tegulik, kel lifon in flumeds e labon miti redofik. 



John Wilkins, 
1614 - 1672 . 

(Teoriko puk binon fomalovik, in kel nem jafaba alik notodon patis valik fata 
un paset e futur onik). 

No demolo spelis e yutopis, vods kleilikun, kels foro pepenons do puk, ba 
binons uts hiela Chesterton: „Men sevon, das lanal ninadon difulis bluvukol, 
nenumovikum a nennemikums, ka kols fota flukupik; too kredon, das difuls at 
sa balams e loveikams oksik kanons pamalon kuratiko me sit viladik binCi grun 
e leyal. Kredon, das se nined kosomika lebobana kulivik suikons jenofiko tons, 
kels sinifons klanis valik mema e dolis valik desira.' (,G. F. Watts', pad: 88, 
1904). ■ 


JlPUL LABU SKINIBEPANOT. 

Fa,Frank Roger’, ini Volapuk petratudoi fa,Hermann Phiiipps’. 

Akobojokob ta jipul, ven agekomob de prifet. Of agleipof bradi obik. „Dalob-li 
sakbn bosi ole?, asagof. Astutodakipof ^ migaspitini^ oka, asa binon-la savarif^. 
Ma spikam nekleilik e loged ofa ajinos, das no abinos drinod balid ofik. 

„Lesi!” ageob spelolo, das no oditretulukof-la^ obi ud oki. 

„Sagol6s!, kisi logoi is”, asagof. Aleatof obi liviki, ed adribof boso slivi oka, 
sodas akanob logon lopabradi^ e joti ofa. Asteifulob ad lelogbn topedi at, ab 
abinos lafadagik, e jipul tobo akanof dakipbn leigaveti su logs vakulik oka. 

„Liedo logad no gudon”, asagob, ed avilob mogolon, ab agleipof dbnu bradi obik. 
„Stebolbs”, asagof, „logolbs gudikumo nog balna!” 

Aguflekof oki ed albpukof bradi, sodas akanob logon oni nilao^, pb kelos aspilof 
mbdoti gretik drineda oka. „0!” asagob, „nu logob osi. Binos skinibepanot. Flor. 
Rosad.” 

„Rosad-li?” avokof, asva atos iplueton spetis vemikun ofa. „Fumol-li?” 

„Lesi! Kikodo sakol-li osi?” 

Atovof vari lu lips; alogof, das tio avagon, ed alulogof obi despariko. Tio 
bbonedob drinedi nog bali pro of, atos ye no azesudon, bi alulogotof bbtadani len 
,bar’, hikel sunado afblom flagi. Gnu sekuns alipof migaspitini balidfovik. 

„Fumol-li, das no elogol kati?” asakof me lofodanotod paridik^. 

„Nb!” asagob. „Abinos rosad, no kat. Kikodo-li?” 

„U lad-li klilaredik sa nem: ,Andy’ disc?” 

Anoob kapo. „Mu fumo abinos rosad.” 

„Drak smalik ba-li?” Nu alogodof, asa dub ledredal. 

„No elogob seimosi dinas et”, asagob spelblo, das no plu btupofbs obi. Ab 
agleipof dbnu bradi obik, alipof migaspitini oka, bua aprimof ad spilbn oni dbnu. 
„Vbdemi-li? Vbdis-li tel?” 

„Rosadi”, adbnuob. „Elogob kleiliko oni. Benb! if zuikos no binon ...” 

„Dalolbs obi ad planbn osi”, asagof, ed agleipof fimikumo bradi obik. Akiulos, das 
bmutob liibn ju fin vali, keli avilof sagbn. 

„lvipob skinibepanoti, klu agolob lu skinibepanbp, ab no akanob lonbn sludi. 
Prime avipob ladi sa nem hiflena obik disc. If ye seimupo bluvom obi, blabobbv su 
brad fbro nemi, keli no plu bdigidobbv.”Asiob kapo. „Bo abinos el ,Andy’ ut, keli 
emaniotol. Lbliko klulos.” 

„Tano avatalob draki, ab acedob osi tu kdsdmiki. Nutimo logoy drakis valdpo.” 
„Atos bo sekidon de modot spitinas, keli drinoy.” No akupof sarkadi obik. 

„Tano kati avatalob, kat obik ye ebo enu ideadon; atos dsuukonov memotis 
liedukol tu modikis.” 

„Vemo klulos”, abaidecob ko of. 

„Tano atikob, das rosad ba opotdfondv, ab alecedob oni tu vemo romatiki. Eko! 
no akanob lonon sludi, e man at anesufadikom. Asagob kluo ome: Sludolds ol it! 
Dunolds utosi, keli lecedol gudikunos. Ed atosi adunom.” 

„Ed on mod at agetol rosadi sui brad olik”, akiudob. 

Afidrinof migaspitinin okik ed aseifof dibatiko. „Cedob, das agivom obe vali. 
Posods anik logons rosadi, vitans kati, u draki, u ladi. U vddis tel.” 

„E kisi ol it logol-li?” asakob. Siob, das konot ofa - to bisar ona - apliton obi. 
„Sekidos de stad ladala obik”, asagof lu futs oka adologdio. 

E de stad olik, alaukob tiko. 

Fino aleatof bradi obik liviki ed asagof: „Bo sdtob seaddn du timil. Boso fenob.” 
„Bend!” ageob saditretikdio. „Reto, esagol, das anans logons vddis tel. Kinis-li?” 
Azogof brefupilo, tano asagof: ,,01, anans logons vddis: lonoidd sludi I” 

„Atos abinon konsal gudik skinibepanana et. Kisi ufo akanom-li dundn plao dn 
dinads et?” 

Adonukof slivi oka, sodas rosad no plu alogadon. Kuliko spikot obsik nu afinon. 
Du adeflekob de of, aloegob ofi lugoldn al ,bar’ ad boneddn migaspitini nog bali. 
Tefii atos no alabof sakadi ad londn sludi oka. Ebo ven aluvob topi at, latikna 
alogob love jot oba, ed alogob, das ya iluspikof votani, bo me konot ot, bi ya 
idribof slivi okik. 

No Idliko afumob demu fagot e lit dagik, ab - ad supad e stun oba - skini- 
bepanot su brad ofik leno asumedon rosad ... ■ 

Vdds nekosomik in konotil lopik: 

ditretulukdn * in Verlegenheit bringen, to embarrass, embarrassar; 

lopabrad * Oberarm, upper arm, bracio; 

migaspitin * alkoholisches Mixgetrank, cocktail; 

nilao * aus der Nahe, from close by, de proximo; 

paridik verloren, lost, perdite; 

savarif * Rettungsring, lifebuoy, cinctura de salvamento; 
skinibepanot * Tatowierung, tattoo, tatuage; 

stuto-dakipon (bosi) sich festhalten an, to cling to (sth.), crampar se (a). 







